

**О б щ и н а К а й н а р д ж а**

***ПОЗДРАВИТЕЛЕН АДРЕС***

***Уважаеми ученици, учители, родители!***

***Честит първи учебен ден!***

***Честит празник на всички, които носят училището в себе си – като спомен, като потребност, като очакване!***

***Всяка година в средата на септември камбанен звън приковава вниманието ни, изостря сетивата ни и вълнува с необикновена сила. Защото на празничния 15-ти септември е значим не официалният сценарий, а чувствата в сърцата ни. И тъй чаканата среща с приятелите в класната стая и с учителите, готови да Ви поведат по пътя на знанието.***

***Скъпи ученици,***

***отворете умовете си за просвещението и приемете неоценимата помощ на Вашите учители, за да откриете най-доброто в себе си.***

***Уважаеми учители,***

***Учейки другите, човек учи и себе си. Затова, поели малките длани в своята,тръгнете – отново и отново, по нелекия път на познанието и предайте любовта към учението на Вашите ученици. И помнете – учението сега е като резба върху камък – от Вас зависи как ще я направите!***

***Още веднъж – честит 15-ти септември и успешна учебна година!***

***Любен Сивев***

***Кмет на община Кайнарджа***